Tavaline jõekäsn
Tavaline jõekäsn (Ephydatia fluviatilis) on järvekäsnlaste sugukonda kuuluv mageveekäsn. Tavaline jõekäsn on üks levinumaid mageveekäsnasid, teda leidub ka Eestis. Loom võib elada ka madala soolsusega riimvetes. Läänemeres on teda leitud Poola ja Saksamaa ranniku estuaarides, Kura säärlõukas, aga ka Bornholmi lähedal ja Põhjalahes. Teda võib leida kividele, puunottidele jne kinnitunult, sageli kasvuvormilt koorikjas, mõnikord sõrmjas.